KUNSILL TA' L-UNJONI EWROPEA P/07/28 Brussel, 4 ta' April Dikjarazzjoni mill-Presidenza f'isem l-Unjoni Ewropea dwar il- formazzjoni tal-Gvern Interim tan-Nepal L-UE tifraħ lill-gvern interim tan-Nepal li għadu kemm ġie ffurmat għall-ħatra tiegħu. L- UE tikkunsidra l-promulgazzjoni tal-kostituzzjoni interim, u l-formazzjoni tal-parlament u l-gvern interim, bħala ġrajjiet important fil-proċess ta' paċi fin-Nepal. Huma jwittu t-triq għall-istabbiliment mill-ġdid ta' strutturi u istituzzjonijiet demokratiċi stabbli u, għall- perijodu fit-tul, ta' paċi sostenibbli. L-UE tħares lejn il-gvern il-ġdid biex jopera b'mod konformi mal-prinċipji demokratiċi, biex jittratta l-impunità, biex iwettaq riformi permezz ta' istituzzjonijiet statali u biex iżarma kwalunkwe struttura parallela. L-UE tinkoraġġixxi lill-gvern interim u lill-parlament interim li ġie fformat reċentement biex imexxi l-proċess ta' paċi aktar 'l quddiem billi jipprepara b'mod vigoruż għal elezzjonijiet fil-waqt għall-assemblea kostitwenti. L-UE tagħti l-appoġġ sħiħ tagħha lin- NU fil-ħidma tagħha fil-monitoraġġ tal-proċess ta' paċi u fl-elezzjonijiet li ġejjin. L-UE ssejjaħ lill-forzi politiċi kollha fin-Nepal biex juru l-impenn tagħhom għall-valuri demokratiċi fundamentali sabiex jippermettu li jseħħu elezzjonijiet ħielsa u ġusti. L-UE ttenni t-twemmin sod tagħha li l-poplu tan-Nepal huwa intitolat jgħix skond l-istat tad-dritt u mingħajr biża' u intimidazzjoni u li d-drittijiet tal-bniedem tagħhom għandhom jiġi rispettati. Aħna nsejħu lill-gruppi kollha biex jikkooperaw bi sħiħ ma' l-OHCHR. Minħabba t-tħassib kontinwu dwar is-sitwazzjoni fraġli ta' sigurtà, l-UE tinkoraġġixxi lill- gvern il-ġdid biex irreġġa' lura l-ordni pubbliku, b'mod partikolari fil-kampanja u fid-dawl tal-qtil skandaluż f'Gaur. L-UE tħeġġeġ lill-gvern biex jarresta lill-ħatja. L-UE tissottolinja l-appoġġ kontinwu tagħha għall-proċess ta' paċi. L-Istati Membri ta' l- UE u l-Kummissjoni Ewropea huma impenjati bi sħiħ li jassistu fil-proċess ta' paċi. Aħna qegħdin nipprovdu appoġġ għall-preparazzjonijiet elettorali b'mod partikolari, biex ngħinu lill-gvern iwettaq l-għan tiegħu li jagħti l-opportunità lil kulħadd, inklużi lill-gruppi tradizzjonalment emarġinati u speċjalment lin-nisa, li jipparteċipa. Aħna ser inwieġbu b'mod pożittiv għall-istedina tal-Gvern tan-Nepal biex nosservaw l-elezzjonijiet ta' l- assemblea kostituzzjonali. L-UE ser tkompli tappoġġa l-iżvilupp tan-Nepal permezz ta' diversi programmi bilaterali u permezz ta' kontribuzzjonijiet għall-Fond Fiduċjarju għall- Paċi fin-Nepal biex tgħin tiżgura s-suċċess ta' dawn l-elezzjonijiet kruċjali. L-UE tilqa' l-isforzi tal-Gvern biex ikollu djalogu dwar il-kwistjonijiet kollha li rriżultaw mill-protesti tal-Madhesis u ta' gruppi ta' minorità oħrajn. L-UE tħeġġeġ li dan għandu jkun djalogu komprensiv li fih il-gruppi rappreżentattivi kollha jkunu involuti, b'mod konformi ma' l-impenn fil-ftehim ta' paċi biex issir ħidma għall-inklużjoni tal-gruppi kollha emarġinati u esklużi. Il-Pajjiżi Kandidati t-Turkija, il-Kroazja* u dik li qabel kienet ir-Repubblika Jugoslava tal- Maċedonja*, il-Pajjiżi tal-Proċess ta' Stabilizzazzjoni u Assoċjazzjoni u l-kandidati potenzjali l-Albanija, il-Bosnja u Ħerzegovina, il-Montenegro, is-Serbja u l-pajjiżi ta' l- EFTA l-Islanda, il-Liechtenstein u n-Norveġja, membri taż-Żona Ekonomika Ewropea, kif ukoll l-Ukraina u r-Repubblika tal-Moldova jallinjaw ruħhom ma' din id-dikjarazzjoni. * Il-Kroazja u dik li qabel kienet Repubblika Jugoslava tal-Maċedonja għadhom jagħmlu parti mill-Proċess ta' Stabbilizzazzjoni u Assoċjazzjoni.
Extracted from Dikjarazzjoni_mill-Presidenza_f_isem_l-Unjoni_Ewropea_dwar_il-formazzjoni_tal-Gvern_Interim_tan-Nepal.pdf